TALLINN, 1. detsember — Sputnik. "Me hoiame kindlalt kurssi euroatlandi integreerumise suunas ja ärge mitte kahelgegi, et juba nähtavas tulevikus toimuvad Ukrainas rahvahääletused NATO ja Euroopa Liidu liikmeks astumiseks," ütles ta, õnnitledes kodanikke Ukraina iseseisvusreferendumi 26. aastapäeva puhul, vahendab RIA Novosti.
Porošenko räägib pidevalt Ukraina astumisest NATO-sse ning Ülemraada on kuulutanud selle koguni üheks välispoliitika eesmärgiks.
Samas väidetakse Põhja-Atlandi alliansist, et ehkki nende uksed on uutele liikmetele avatud, ei ole Ukraina sinna astumiseks veel valmis. NATO peasekretär Jens Stoltenberg soovitas Kiievil keskenduda "kaitseinstitutsioonide kaasajastamisele, võitlusele korruptsiooniga ja demokraatia tugevdamisele".
Mis puudutab Euroopa Liitu, siis Ukraina astumist sellesse peetakse Brüsselis vähemalt lähiaastatel ebareaalseks. Kuid Euroopa Komisjoni president Jean-Claude Juncker teatas otsekoheselt, et Ukrainal ei ole mingit pistmist ei Euroopa Liidu ega NATO-ga.
Raadio Sputnik eetris selgitas projekti „Ikka Euraasia" (vene keeles — "Однако-Евразия") peatoimetaja Semjon Uralov, et Ukrainas võib eristada kolme inimgruppi, kes 11. juunil kehtima hakanud Euroopa Liidu viisavabadusega alustavad aktiivset liikumist Ukrainast välismaale.
Esiteks on selleks Uralovi arvates keskklass — inimesed, kes on suutnud oma sissetuleku säilitada ja on alati reisinud. Paljudele nendest polegi tähtis, kas viisanõue tühistati või mitte, nad reisisid varem ja teevad seda ka edaspidi.
Teiseks „sööstavad" need, kellel tööd ei ole, ennekõike Poolasse ja pärast ka kaugemale. Kolmandasse gruppi arvas politoloog tudengid, kes liiguvad samuti Euroopas aktiivselt ringi, eriti suvel.